Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: A 41/1997. (V. 28.) FM rendelet 429. §-ának (3) bekezdése értelmében minden orvos köteles — amennyiben az
Paragraph Index: 1232

8. Megelőzés: A fő rezervoárnak számító rókák, valamint az ebek rendszeres profilaktikus védőoltása, kóbor ebek befogása. Elhullott állatok (elsősorban rókák) érintésének mellőzése. A veszettség-fertőzésre gyanús sérüléseket be kell jelenteni, azok körülményeit ki kell vizsgálni, szükséges esetben védőoltást kell alkalmazni. Magyarországon tisztított, koncentrált, szövetkulturán előállított inaktivált, veszettség elleni vakcina van használatban postexpozíciós oltásként (ritkán, meghatározott munkakörökben praeexpozíciós oltásként is). A veszett vagy veszettségre gyanús állat okozta expozíciót követően az állat típusos vagy atípusos viselkedését, az expozíció körülményeit, az állat oltottsági állapotát, a veszettség területi előfordulását figyelembe véve kell dönteni a veszettség elleni specifikus védelem szükségességéről. Az oltás szükségességének elbírálásához általános segítséget nyújt a következő táblázat: 1998/46. szám Veszettség elleni védőoltást nem kell alkalmazni: — ha az állattal való kontaktus nem járt sérüléssel, benyálazással, — ha indirekt kontaktus volt, — ha semmilyen kontaktus nem volt, akármilyen (egészséges, veszettségre gyanús, veszett vagy nem megfigyelhető) az állat egészségi állapota. A) Postexpoziciós profilaxis: Akut fertőzésveszély esetén a legrövidebb időn belül kötelező védőoltási sorozatban kell részesíteni a veszettség fertőzésre gyanús expozíciót elszenvedett személyeket az alábbi séma szerint:

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes